KOMMISSIONENS GENNEMFØRELSESAFGØRELSE
af 30. november 2011
om EU-tilskud til aktioner af hastende karakter til bekæmpelse af aviær influenza i Cloppenburg, Tyskland, i december 2008 og januar 2009
(meddelt under nummer K(2011) 8716)
(Kun den tyske udgave er autentisk)
(2011/796/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 4, og
ud fra følgende betragtninger:
(1)
I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
(2)
Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at få udryddet aviær influenza hurtigst muligt, yde et finansielt tilskud til medlemsstaternes støtteberettigede udgifter. I artikel 4, stk. 3, første og andet led, i nævnte beslutning fastsættes det, hvilken procentdel af medlemsstaternes udgifter EU-tilskuddet kan udgøre.
(3)
Artikel 3 i Kommissionens forordning (EF) nr. 349/2005 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) indeholder bestemmelser om, hvilke udgifter Unionen kan yde finansielt tilskud til.
(4)
Ved Kommissionens beslutning 2009/581/EF af 29. juli 2009 om EF-tilskud til aktioner af hastende karakter til bekæmpelse af aviær influenza i Cloppenburg, Tyskland, i december 2008 og januar 2009 (3) blev det vedtaget at yde et EU-tilskud til aktioner af hastende karakter til bekæmpelse af aviær influenza i Tyskland, i december 2008 og januar 2009.
(5)
Den 3. september 2009 indsendte de tyske myndigheder en officiel anmodning om godtgørelse i henhold til artikel 7, stk. 1 og 2, i forordning (EF) nr. 349/2005.
(6)
Det er i henhold til artikel 7 i forordning (EF) nr. 349/2005 en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
(7)
Det blev ved beslutning 2009/581/EF fastsat, at der skulle udbetales en første rate på 2 000 000 EUR af EU-tilskuddet.
(8)
En revision foretaget af Kommissionens tjenestegrene i henhold til artikel 10 i forordning (EF) nr. 349/2005 viste nogle finansielle fejl, der dog var af mindre omfang.
(9)
Tyskland har således hidtil opfyldt alle sine tekniske og administrative forpligtelser i henhold til artikel 3, stk. 4, i beslutning 2009/470/EF og artikel 7 i forordning (EF) nr. 349/2005.
(10)
På baggrund af ovenstående bør anden rate af EU-tilskuddet til dækning af de støtteberettigede udgifter til udryddelse af aviær influenza i Cloppenburg, Tyskland, i december 2008 og januar 2009 nu fastsættes.
(11)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Der udbetales en anden rate på 4 000 000 EUR af EU-tilskuddet til Tyskland.
Artikel 2
Denne afgørelse, der udgør en finansieringsafgørelse i overensstemmelse med artikel 75 i finansforordningen, er rettet til Forbundsrepublikken Tyskland.
Udfærdiget i Bruxelles, den 30. november 2011.